PSL แรลลี่ยาว! 1 เดือนวิ่งแล้ว 37% รับ BDI พุ่งแตะ 1700 จุด นิวไฮในรอบ 8 เดือน
PSL แรลลี่ยาว! 1 เดือนวิ่งแล้ว 37% รับ BDI พุ่งแตะ 1700 จุด นิวไฮในรอบ 8 เดือน แนะซื้อเป้า 10.50 บ.
PSL แรลลี่ยาว! 1 เดือนวิ่งแล้ว 37% รับ BDI พุ่งแตะ 1700 จุด นิวไฮในรอบ 8 เดือน
5 ก.ค. 2562

ผู้สื่อข่าวรายงานว่า บริษัท พรีเชียส ชิพปิ้ง จำกัด (มหาชน) หรือ PSL ณ เวลา 12.09 น. อยู่ที่ระดัล 9.05 บาท บวก 0.40 บาท หรือ 4.62% ด้วยมูลค่าซื้อขาย 216.51 ล้านบาท

โดยราคาหุ้นปรับตัวขึ้นต่อเนื่องในช่วง 1 เดือนที่ผ่านมาโดยเทียบตั้งแต่หุ้นยืนที่ระดับ 6.55 บาท เมื่อวันที่ 24 พ.ค.62 จนถึงล่าสุดหุ้นปรับตัวขึ้นแล้ว 37.40% โดยเป็นผลมาจากดัชนีค่าระวางเรือ BDI ทะยานขึ้นแตะระดับ 1700 จุด นิวไฮในรอบ 10 เดือน โดยเทียบตั้งแต่ดัชนีเคยขึ้นไปทดสอบระดับ 1709 จุด เมื่อวันที่ 23 ส.ค.61
 
บล.เออีซี ประเมินดัชนีวันนี้ (5 ก.ค.62) กลุ่มเรือเทกอง: คาดผลประกอบการช่วงไตรมาส 2/62 จะฟื้นตัวจากช่วงไตรมาส 1/62 หลัง BDIY Index ในช่วง 2QTD ฟื้นตัวกว่า 24.7% เทียบกับช่วงไตรมาส 1/62 ซึ่งสูงกว่าการปรับขึ้นของต้นทุนราคาน้ำมันโดย WTI CRUDE FUTURE  ช่วง 2QTD เพิ่มขึ้นเพียง 6.5% เทียบกับช่วงไตรมาส1/62 มองหุ้นที่น่าสนใจ ได้แก่ PSL ปัจจุบันเทรด Trailing PBV ที่ระดับ 1x ต่ำกว่าค่าเฉลี่ย PBV 10 ปีย้อนหลังที่ 1.14x
 
บล.เอเชีย เวลท์  ระบุว่า PSL (ซื้อ; AWS TP 10.50 บาท) ได้รับประโยชน์จากสงครามการค้าสหรัฐฯ และจีนคลี่คลาย โดยค่าระวางเรือ (Baltic Dry Index: BDI) ปรับตัวขึ้นต่อเนื่อง โดย BDI ปรับตัวขึ้น 97%QTD ตั้งแต่ต้นไตรมาส 2/62 ที่ระดับ 1,300 จุดขึ้นไปเป็น Trigger Point ที่ทำให้ PSL ถึงจุดคุ้มทุนและจะเริ่มมีกำไร แนะนำเก็งกำไร PSL
PSL ยังมีแนวโน้มหลักอยู่ในแนวโน้มขาลง (Downtrend) จากการเกิดทั้ง Weekly &amp; Monthly Sell Signal โดยมีเพียงความแข็งแกร่งในระยะสั้นจากการเกิด Daily Buy Signal เมื่อพิจารณา PSL มีเป้าหมายแรกอยู่ที่ 10.70 บาท และมีเป้าหมายเบื้องต้นอยู่ที่ 14.40 บาท ตามลำดับ ทั้งนี้ PSL มีจุด Stop Loss ระยะสั้นอยู่ที่ 7.50 บาท (Resistance: 8.15, 8.20, 8.35; Support: 8.05, 8.00, 7.85)
 
บล.กรุงศรี จำกัด (มหาชน) กลยุทธ์การลงทุน: Selective Buy กลุ่มขนส่งทางเรือ (PSL, TTA) อานิสงส์ค่าระวางเรือปรับตัวขึ้นต่อเนื่องล่าสุด 1,700 จุด

อนึ่งดัชนี ค่าระวางเรือ BDI ปิดวันทำการล่าสุด(4ก.ค.62) อยู่ที่ระดับ 1,700.00 จุด เพิ่มขึ้น 151.00 จุด, +9.75%